Én ting er er sikkert når du er på Færøerne: du er altid tæt på havet. Færøerne er en lille ø-gruppe fyldt med fjelde og fjorde. Af de 18 øer er de største forbundet med tunneller, broer og færger. Landskabet på Færøerne er grønt og råt, og bliver højere og stejlere jo længere du kommer nordpå. Færøerne er fyldt med charmerende steder og smukke øer, og du kommer til at bevæge dig rundt mellem øerne for at komme til de steder, som du har mest lyst til at besøge. De færøske øer. Der er 18 færøske øer. Af dem er Eysturoy og Streymoy de største. De ligger tæt sammen, og er forbundet med en bro, som de lokale kalder broen over Atlanterhavet. Hovedstaden Tórshavn ligger på Streymoy og den næststørste by Klaksvik ligger på Borðoy på nordøerne, der er forbundet med Eysturoy via en tunnel. Lufthavnen ligger på øen Vágar helt mod vest, og du kan køre fra lufthavnen til Torshavn på ca. 45 minutter.